Document ID: /roh_data/filtered/Billingualer_Corpus_interleaved-de-rm.jsonl.gz/1785

This is a text translated from German to Rumantsch Grischun.
Stellungnahme Departement für Justiz, Sicherheit und Gesundheit

Im Tagesanzeiger von heute, 17. Mai 2010, wird unter dem Titel "Bündner Polizeikommandant deckte koksenden Polizisten" behauptet, dass im Bündner Polizeikorps Drogen konsumiert wurden, und ein Klima der Begünstigung herrschte.

Zum Bericht im Tagesanzeiger ergeben sich folgende Bemerkungen:

1. Werden einem Mitglied des Bündner Polizeikorps strafrechtliche Verfehlungen vorgeworfen, so wird von der Kantonspolizei jeweils die Staatsanwaltschaft eingeschaltet, um die Vorwürfe zu klären. Die Staatsanwaltschaft nimmt dann die notwendigen Abklärungen vor und entscheidet über das weitere Vorgehen.

Wird ein fehlbarer Polizist oder eine fehlbare Polizistin strafrechtlich verurteilt, zieht dies auch disziplinarische Massnahmen des Personalrechts nach sich.

Gemäss unseren Abklärungen wurde bei den angeblichen Vorfällen, die vermutlich aus den Jahren 1996 und 2006 stammen, die Staatsanwaltschaft beigezogen. Für allfällige weitere Auskünfte ist die Staatsanwaltschaft zuständig.

2. Die Vorwürfe gegen den verstorbenen Polizeikommandanten Dr. Markus Reinhardt wurden von der GPK eingehend untersucht und, soweit bestätigt, im Bericht aufgearbeitet. Die Bündner Regierung hat keine Veranlassung, sich hierzu noch weiter zu äussern.

3. Wenn sich der Kanton von einem Arbeitnehmer oder einer Arbeitnehmerin trennt, nimmt er aus Gründen des Persönlichkeitsschutzes dazu keine Stellung.

4. Die Stelle des Polizeikommandanten wurde anfänglich aus Pietätsgründen nicht ausgeschrieben. Auch wurde der Bericht der GPK noch abgewartet, damit man allfällige Empfehlungen hätte berücksichtigen können. In der Zwischenzeit wurde das Anforderungsprofil überarbeitet. Dieses wird demnächst der Regierung unterbreitet, damit die Stellenausschreibung rasch erfolgen kann. Im Übrigen war die Führung der Kantonspolizei von der ersten Stunde an sichergestellt.

5. Die Vorwürfe an den interimistischen Polizeikommandanten, die Kantonspolizei sei praktisch führungslos, sind haltlos und deplaziert.

Zu dieser Stellungnahme werden keine weiteren Auskünfte oder Einzelinterviews gegeben.

Gremium: Departement für Justiz, Sicherheit und Gesundheit

Quelle: dt Departement für Justiz, Sicherheit und Gesundheit

17.05.2010
Posiziun dal departament da giustia, segirezza e sanadad

En il Tagesanzeiger dals 17 da matg 2010, èsi vegnì pretendì sut il titel "Bündner Polizeikommandant deckte koksenden Polizisten" ch'i sajan vegnidas consumadas drogas en il corps da polizia grischun e ch'i haja regnà in clima da favurisaziun.

En connex cun il rapport en il Tagesanzeiger resultan las suandantas remartgas:

1. Sch'in commember dal corps da polizia grischun vegn confruntà cun la reproscha d'avair commess in surpassament dal dretg penal, cloma la polizia chantunala mintgamai la procura publica per laschar sclerir questas reproschas. La procura publica fa alura ils scleriments necessaris e decida davart l'ulteriur proceder.

Sch'ina polizista fallibla u in polizist fallibel vegn sentenzià penalmain, resultan da quai er mesiras disciplinaras dal dretg da persunal.

Tenor noss scleriments è vegnida clamada la procura publica per examinar ils fatgs presumtivs ch'èn probablamain capitads ils onns 1996 e 2006. Per dar eventualas ulteriuras infurmaziuns è cumpetenta la procura publica.

2. Las renfatschas cunter il cumandant da polizia defunct dr. Markus Reinhardt èn vegnidas examinadas detagliadamain da la cumissiun da gestiun (CdG) e, sch'ellas èn sa verifitgadas, tractadas en il rapport. La regenza grischuna n'ha nagin motiv da s'exprimer anc pli detagliadamain en chaussa.

3. Sch'il chantun sa separa d'ina collavuratura u d'in collavuratur, na prenda el – pervia da motivs da la protecziun da la persunalitad – nagina posiziun en chaussa.

4. La plazza dal cumandant da polizia n'è l'emprim betg vegnida publitgada pervia da motivs da pietad. La regenza ha er anc spetgà il rapport da la CdG per pudair resguardar eventualas recumandaziuns. En il fratemp è il profil d'exigenzas vegnì surlavurà. Ils proxims dis vegn quel preschentà a la regenza, per che la plazza vacanta possia vegnir publitgada svelt. Dal rest è la direcziun da la polizia chantunala stada garantida a partir da l'emprima ura.

5. Las renfatschas al cumandant da polizia interimistic che la polizia chantunala n'haja praticamain nagina direcziun èn nunfundadas e deplazzadas.

Tar questa posiziun na vegnan dadas naginas ulteriuras infurmaziuns u intervistas individualas.

Gremi: departament da giustia, segirezza e sanadad

Funtauna: rg departament da giustia, segirezza e sanadad

17.05.2010